|  |
| --- |
| **הערות כלליות למילוי טופס עזר לתביעת פיצויים - מלחמת חרבות הברזל (17 ביוני 2024)** |
| 1 | הטופס הממוחשב אושר על ידי מס רכוש והוא נועד להקל על תהליך הגשת התביעה. חתימה על טופס זה וצירופו לתביעת הפיצויים מאפשר לחקלאי לשמור את האסמכתאות אך לא נדרש לצרפן עד לבקשת מס רכוש |
| 2 | יש למלא אך ורק את התאים שמסומנים בצהוב. יתר התאים הינם לתאי עזר ואינם מיועדים למילוי. בכל מקרה אין גישה לתאים שאינם מוצהבים |
| 3 | הטופס מסייע במילוי ומונע שגיאות כגון הקלדת תאריך שגוי או הקלדת דונמים במינוס או הקלדה של אותיות במקום מספרים וכן הלאה |
| 4 | יש למלא טופס נפרד לכל גידול, ויש לצרף את הטופס לתביעה בתוך מערך התביעות. בטופס יש מקום לציין את מספר הטופס הפרטני, ואת סה"כ הטפסים כחלק מהתביעה (למשל, טופס 1 מתוך 3 טפסים) |
| 5 | במקומות שבהם נדרש להזין את מחזור המע"מ לתקופה הרלבנטית, יש להזין את סה"כ העסקאות הפטורות ממע"מ |
| 6 | במקרה שחקלאי ממלא יותר מטופס אחד לגידול – ניתן לציין זאת בהערות לבודק, ולציין את מספר הטופס מתוך סה"כ הטפסים. טופס 1 מתוך 2, טופס 2 מתוך 2 וכן הלאה |
| 7 | יש להזין את האיזור הגיאוגרפי בהתאם לדרישת הטופס (דרום עד 7 ק"מ, צפון עד 9 ק"מ, ודרום 7 עד 20 ק"מ); יש לכך השפעה על חישוב הפיצויים כולל מגבלת פיצויים שקיימת באיזור 7-20 ק"מ למשל ולא קיימת באיזורים האחרים |
| ***נתוני הגידול, הזן והטון לשיווק*** |
| 8 | יש למלא את שם הגידול. יש גידולים שנדרש לבחור גם את שם הזן. בכל מקרה – מטעים, פרדסים או ירקות – ניתן לראות את הרשימה המלאה של הגידולים והזנים הרלבנטיים בגיליון המתאים בכל אחד מהקבצים. |
| 9 | יש למלא את נתוני השיווק (למעט בירקות) בהתאם לכלל היקפי השיווק בין אם לבתי אריזה ובכל דרך אחרת |
| 10 | אי-קטיף נמוך (רשות) - במקרה שחקלאי סבור כי הנזק נמוך ביחס לחישוב המתקבל של טון ששווק לעומת הנורמה, יכול החקלאי להזין את נתוני הטון שלא שווק במקום המתאים. יודגש כי מדובר בשדה רשות בלבד, רלוונטי לפרדסים ומטעים |
| ***ירקות*** |
| 11 | יש למלא את הנתונים הפרטניים לגבי כל גידול וגידול רק בגיליון המתאים (אין מקום בטופס המרכזי אלא רק בגיליונות הרלבנטיים). הטופס הממוחשב מרכז את הנתונים מכלל הגידולים גם אם יש שילוב בין פלפל ועגבניה למשל או רק עגבניה. יש למלא את כלל הגידולים של כל חקלאי טרם הדפסה וסיכום. בטופס הממוחשב ניתן לראות את נתוני הנזק לגבי כל גידול בנפרד |
| 12 | שטחים הנמצאים באיזור 7-20 בדרום יחושב הפיצוי בהתאם לסיכום בין מס רכוש למשרד החקלאות ויידרש להזין את שם הישוב בהתאם לרשימה סגורה שמופיעה בטופס |
| ***מטעים*** |
| 11 | יש לשים לב כי באבוקדו 3 רשימות נפרדות שמגדירות את הזנים המתאימים לכל גובה פיצוי. ניתן לראות את הזנים בכל רשימה ורשימה בגיליון המתאים בקובץ המטעים |
| 12 | לא ינתן פיצוי בגין אובדן תפוקה של מטע שגילו עד שנתיים (שנת נטיעה ב-2022 או ב-2023) - למעט בננות. יש להזין במקום המיועד לכך בטופס את שנת נטיעת המטע. |
| ***פרדסים*** |
| 11 | יש למלא את כלל הנתונים - טון ששווק, פחת (בררה), שיווק ישיר בטונות לתעשייה (רק במקרה של אשכוליות או תפוזים), וכן הלאה. הטופס יחשב את הפחת העודף ביחס לנורמה |
| 12 | בקובץ פרדסים – יש גיליון שמהווה לוח עזר לחקלאי במידה והחקלאי מעוניין להזין את נתוני התפוקה והפחת (בררה) לכל החלקות שלו. במקרה זה יש להזין את הנתון פרטנית לכל חלקה והלוח יחשב את הנתונים הסיכומיים אותם יש להזין ידנית בטופס המרכזי. מדובר בלוח רשות בלבד לעזרת החקלאי |
| 13 | לא ינתן פיצוי בגין אובדן תפוקה של פרדס שגילו עד שנתיים, כולל. יש להזין במקום המיועד לכך בטופס את שנת נטיעת הפרדס. |
| ***הדפסה, שמירה ותביעה*** |
| 14 | יש לשמור את כלל האסמכתאות לכל הנתונים שמוצהר עליהם בטופס. עד לדרישה של מס רכוש, אין צורך לצרף את האסמכתאות עצמן (היקף שיווק, טופס 1220 וכן הלאה) |
| 15 | יש לשמור גם את קובץ האקסל לצורכי בקרה - בהנחיית קרן הפיצויים (כל גידול בנפרד). אין צורך לצרף את הקובץ אקסל אלא אם נציגי מס רכוש יפנו בדרישה כזו |
| 16 | בסיום מילוי הטופס יש לבצע "הדפסה" (פקודת הדפסה או כפתור CTR + P), ולשמור את הטופס כקובץ PDF ולצרף את הטופס לתביעה.  |